Groruditt

Groruditt er en meget sjelden bergart som bare finnes i riftsoner som Oslofeltet. Her finnes den i en stripe fra Grorud  til Årvollåsen. Groruditten er en gangbergart med granittisk sammensetning, og den grønne fargen kommer av innholdet av ægirin. Groruditt må ikke forveksles med grorudgranitt som også finnes i Oslofeltet.

Groruditt er en tett og seig bergart, som når den splintres danner skarpe bruddflater. Dette gjorde den godt egnet som materiale for økser og liknende redskaper blant steinalderens groruddøler og andre Oslofolk - groruditten kunne erstatte flint, som ikke fantes her i landet.Geological survey of Norway I Maridalen er det gjort funn som tyder på at Vaggestein og Skar har vært sentrum for produksjon av steinøkser i yngre steinalder.Maridalens venner: Kulturlandskapets historie i Maridalen

I moderne tid har man også satt pris på groruditten, både for styrken og seigheten og for skjønnheten. 

 Fotnoter 

 Kilder 
Kulturminneatlas for Groruddalen. Den tidlige historien (PDF) Byantikvaren, Oslo kommune
Dons, Johannes A. 1977: Geologisk fører for Oslo-trakten, Universitetsforlaget
 Artikkelen bygger hovedsakelig på artikkelen om groruditt på Lokalhistoriewiki.no

Kategori:Magmatiske bergarter
Kategori:Oslofeltet
Kategori:Nordmarka
Kategori:Bydel Grorud